Þróun tækni - og tölvubúnaðar hefur tekið hröðum framförum undanfarin ár og hefur sú þróun átt þátt í miklum framförum innan heilbrigðiskerfisins . Með stórstígum skrefum fram á við er hægt að tryggja ávinning fyrir bæði starfsfólk og sjúklinga í heilbrigðisgeiranum : tryggja sjúklingum hnitmiðaðri greiningu vandamála / sjúkdóma sem og lausn eða lækningu sem er sniðin að hverjum og einum . Tæknin hleypur undir bagga með starfsfólki , með ýmis konar greiningar , vöktunar og sérútbúnaði sem er ætlað að létta á álagi og fækka handtökum hjá starfsstétt sem þegar er undirmönnuð og býr við mikið starfsálag . Rétt tæki og tækni geta fækkað mistökum , sparað tíma , peninga og aukið öryggi sjúklinga og starfsfólks . Vöktun sjúklinga Með nýrri tækni er hægt að fækka eða jafnvel eyða alveg þörf innlögnum til eftirlits , sem og endurkomum í eftirlit . Í þeim tilfellum þar sem einstaklingur þarf að vera undir eftirliti er hægt að nýta sér tækni til fjareftirlits . Þá , í þeim tilfellum sem sjúklingur þyrfti annars að vera inná stofnun eða koma reglulega til eftirlits , væri hægt að hleypa honum heim með rafrænan búnað sem vaktar þann hluta sjúklingsins sem þess þarf hverju sinni . Dæmi um búnað sem veitir fjareftirlit : Þessi búnaður er sá fyrsti sinnar tegundar sem býður uppá tengingu við snjallsíma . Þar geta sjúklingar fylgst með stöðu sinni og líðan . Einnig fylgist tækið með og lætur vita ef notandi er með óreglulegan hjartslátt eða aðrar hjartsláttartruflanir , á hættu á hjartayfirliði , hjartablóðþurrðarslögum o.fl. ( Abbot , 2019 ) . Þessi búnaður aðstoðar sykursjúka við að fylgjast með sykurgildum og stýra lyfjagjöf í samræmi . Þetta getur ýmist verið sjálfvirkt eða sjúklingur getur sjálfur stjórnað insúlíngjöf ( AZMedica , 2019 ) . Betri þjónusta Með tilkomu háhraða tenginga , ljósleiðara og nú væntanlegri komu 5G er læknum gert kleift að þjónusta og aðstoða sjúklinga sína án þess að hitt þá augliti til auglitis . Gott dæmi um þetta er heilsuvera.is , þar er hægt að eiga samskipti við starfsfólk í heilbrigðisgeiranum , endurnýja lyfseðla , bóka tíma hjá lækni , skoða og skrá ýmis gildi tengt eigin heilsu og fleira . Kannski frekar takmarkað en getur samt sem áður dregið úr komum til lækna vegna smávægilegra vanda og erinda , því gæti biðtími eftir læknaviðtali mögulega minnkað . Einnig er mjög spennandi að sjá tilkomu róbóta og fjar - skurðlækninga ( Tele – Surgery ) , þetta er reyndar ekki alveg nýtt af nálinni ( Sjá Lindbergh skurðaðgerðin ) . En sökum biðtíma ( latency ) milli þess sem stjórnar og þess tækis sem tekur við skipuninni þá hefur þetta ekki verið fýsilegur kostur þar sem áhætta skapast vegna biðtímans milli skipunar og framkvæmd hennar . Ef marka má fréttir frá Kína , þá hefur tekist hjá vísindamönnum þar í landi að þróa tæki sem nýtir sér 5G tækni og tengingu til að framkvæma fjar - skurðaðgerðir á öruggan hátt . Með tilkomu 5G er nánast enginn biðtími og skipanir stjórnanda eru framkvæmdar í rauntíma . Í janúar á þessu ári ( 2019 ) á sjúkrahúsi í Suð-Austur Kína , fór fram prófun á þessari tækni . Þar var framkvæmd aðgerð á lifandi tilraunadýri , læknir sem var staðsettur um 50 km frá , fjarlægði lifur úr téðu tilraunadýri . Að sögn þeirra sem stóðu að þessari prófun , þá tókst aðgerðin fullkomlega ( Cuthbertson , 2019 ) . Getum við vonast eftir betri þjónustu með tilkomu slíkrar tækni ? Ef öll sjúkrahús eru búinn slíkum skurðlækna-róbótum , er þá hægt að óska eftir því að færasti skurðlæknirinn í hverju fagi framkvæmi aðgerðina ? Hvernig verður þessu háttað , eiga allir rétt á þessari þjónustu , munu skurðlæknar hætta að starfa innan sjúkrahúsa ? Stofna eigin fyrirtæki og selja þjónustu sína og færni til hæstbjóðanda , sama hvar í heiminum hann kann að vera . Verður til heilbrigðis-elíta , þar sem aðeins efnamikið fólk getur keypt sér aðgang . Það vakna sannarlega ýmsar áleitnar spurningar við tilkomu tækni sem tekur stórt skref fram á við . Við verðum að gæta að grunnstoðum innviða okkar og tryggja öllum jafnan hlut þegar það kemur að heilbrigðisþjónustu .